cyanic-selkie/wikianc huggingface dataset:
Ponte Sant’Angelo
Arkkitehtuuri
Ponte Sant’Angelo on tehty travertiinista ja peperiinoksi kutsutusta tuffista. Ajoradan leveys on 10,95 metriä, sillan pituus 135 metriä, korkeus 7 metriä ja kaarien jänneväli 18 metriä. Sillan kaiteiden välisillä jalustoilla on kymmenen patsasta, jotka esittävät apostoleja ja enkeleitä, joista kaksi veisti Bernini. Nykyään sillalla on vain patsaiden kopiot, sillä alkuperäiset on siirretty S. Andrea delle Fratten kirkkoon. Alun perin sillan ajorampin suulla oli vartiotornit, jotka purettiin Nikolaus V:n aikana sattuneen onnettomuuden jälkeen.
Lahnajärvi (Jämsä, Jämsänkoski)
Lahnajärvi, tai joskus myös Lahnavesi, on Keski-Suomessa Jämsässä Hietakylän lähellä sijaitseva järvi. Järvi kuuluu Jämsän reittiin ja sen kautta kulkee Wanhan Witosen melontareitti.
Maantietoa
Lahnajärvi on 4,5 kilometriä pitkä, 1,8 kilometriä leveä, ja sen pinta-ala on 213 hehtaaria eli 2,1 neliökilometriä. Pitkänmuotoinen järvi on luode-kaakko- suuntainen. Järvi on pituuteen nähden kapea, mutta ei aivan niin leveä kuin edellä esitetään. Suuri leveys johtuu luoteispäässä sijaitsevista Sulkavanlahdesta ja Ritolahdesta. Todellisuudessa suurin rannalla seisovan henkilön kokema leveys on leveimmillään Ritolahden suussa noin kilometrin, mutta yleensä vain 600–700 metriä ja keskivaiheilla on leveys vain 180–300 metriä. Kahden edellä mainitun lahden lisäksi on etelärannassa matala Kotalahti, jonne laskee Lahnajoki. Ritolahden poikki on rakennettu yhdystielle 16541 noin 100 metriä pitkä pengertie, jossa on lahden pohjukkaan johtava kapea silta-aukko.
Järvellä on kartan mukaan 8 saarta. Yksi saari sijaitsee järveen laskevan Luonnevirran suussa, mutta muut saaret sijaitsevat järven kaakkoispäässä. Keskellä järveä sijaitsevat Sepänsaaret, joita on kaksi, ja rantojen lähettyvillä on loput saarista tai luodoista. Järvi on luodattu ja siitä on julkaistu syvyyskartat. Järven tilavuudeksi on määritetty 3,81 miljoonaa kuutiometriä ja sen keskisyvyydeksi on saatu 1,8 metriä. Ritolahden edustalla sijaitsee syvänne, jossa on pienialaisesti yli kuusi metriä syvää. Syvimmässä mitatussa kohdassa on 7,6 metriä syvää.
Järven rantaviivan pituus on 19,6 kilometriä. Rannat ovat alavia ja niiden rinteet loivia. Järven lounaisrannat ovat pääosin metsämaata ja autiota lukuun ottamatta muutamaa mökkiryppäitä. Koillisrannat ovat usein peltovaltaisia, vaikka rannassa onkin usein puuraja. Järven rantoja kiertää 1,5 metrin syvyyskäyrä kymmenien metrin etäisyydellä rannasta, joten rannat ovat pääsääntöisesti matalat. Valkealuomen kylä sijoittuu Ritalahden molemmille puolilla ja Hietakylä kaakkoispään pohjoisrantaan. Kylien kautta kulkee järveä seuraava kylätie, joka yhtyy kaakossa seututiehen 604.
Historiaa ja luontoarvoja
pienoiskuva|Lahnajärveä pitkin kulki Jämsän ja Koskenpään kuntaraja. Luonnonperintösäätiölle on vuonna 2020 lahjoitettu 7 hehtaarin suuruinen rantametsikkö, joka tunnetaan Aikalankankaana. Siihen kuuluu pieni Aikalanharju ja rantametsiä. Lahjoittajat ovat Lapin tutkijan T. I. Itkosen perhettä, joiden kesäasunto on sijainnut metsäpalstalla. Alueelta on löytynyt asuinpainanteita ja hirvenpyyntikuoppia, joista jälkimmäiset ovat tutkija Itkosen löytämiä.
Päijänne liittyy vahvasti Lahnajärven kehityshistoriaan. Muinais-Päijänteen hitaasti kohonnut vedenpinta saavutti lopulta nykyistä paljon korkeamman tason eli 98 metriä mpy. Se on sama kuin Lahnajärvellä nykyään, joten Lahnajärvi on lopulta yhtynyt Päijänteeseen muodostaen pitkän lahden pohjukan. Noin 6100–6000 eaa. Päijänteen vedenpinta laski lyhyessä ajassa useita metrejä, jolloin Lahnajärvi kuroutui taas itsenäiseksi järvekseen. Lahnajärven ja alapuolisen Kankarisveden laskukynnykset ovat kaikki nämä vuodet kestäneet hyvin ajan kulutusta ja pitäneet järvien vedenpinnat samalla korkeudella. Seudun rannanläheiset kivikautiset asuinpaikat ja muut muinaisjäänteet ovat edelleen Lahnajärven rantojen läheisyydessä.
Vesistösuhteet
Suuri osa Lahnajärven läpi virtaavasta vedestä tulee valuma-alueen yläjuoksulta. Virtaaman suuruus on noin 13 kuutiometriä sekunnissa, mutta virtaaman vuodenaikavaihtelut ovat huomattavat. Tulovirtaus tapahtuu pääasiassa Pirttijärvestä alkavassa Luomenvirrassa ja poistumisvirtaus Väänäkoskessa. Kotalahteen laskee Lahnajoki, jonka valuma-alueen pinta-ala on 135 neliökilometriä eli 11 % järven valuma-alueesta. Joen keskivirtaama on 1,2 kuutiometriä sekunnissa. Lahnajoen valuma-alueella sijaitsee muun muassa Karppijärvi, Jumijärvi, Saaralammi, Murtojärvi ja Kotijärvi, sekä joitakin kauempana sijaitsevia metsäjärviä. Järveen laskee lukuisia metsä- ja pelto-ojia. Ritolahteen laskee Ritolammin laskuoja, joka on samalla tiheästi ojitetun suon johto-oja. Hietasenkylässä virtaa kaksi ojaa, jotka yhtyvät kylässä toisiinsa ennen laskemistaan järveen. Niiden kautta tulee mukana takametsien soistuneiden metsien kuivatusvesiä.
Oscar-gaala 2008
Oscar-gaala 2008 oli 80. kerran järjestetty palkintogaala, jossa Yhdysvaltain elokuva-akatemia jakoi vuotuiset Oscar-palkinnot vuoden 2007 parhaille elokuville. Gaala järjestettiin Kodak-teatterissa Hollywoodissa, Kaliforniassa 24. helmikuuta 2008. Tämä oli seitsemäs kerta, kun gaala järjestettiin Kodak-teatterissa ja 33. kerta, kun ohjelman televisioi ABC. Gilbert Cates tuotti ohjelman ennätyksellisesti 14. kerran. Juontajana toimi aiemmin vuoden 2006 Oscar-gaalan juontanut Jon Stewart.
Ehdokkaat julkistettiin 22. tammikuuta 2008 kello 15.30 Suomen aikaa. Eniten ehdokkuuksia saivat Paul Thomas Andersonin ohjaama There Will Be Blood ja Coenin veljesten Menetetty maa, jotka kumpikin saivat kahdeksan ehdokkuutta. Parhaiten menestyi Menetetty maa, joka sai neljä keskeistä Oscaria, muun muassa parhaana elokuvana ja parhaasta ohjauksesta. Muita useammalla Oscarilla palkittuja elokuvia olivat Medusan sinetti, Pariisin varpunen – Edith Piaf ja There Will Be Blood.
Kaikki näyttelijäpalkinnot menivät Eurooppaan, kun miesten puolella ennakkosuosikit Daniel Day-Lewis (There Will Be Blood) ja Javier Bardem (Menetetty maa) sekä naisissa yllättäjät Marion Cotillard (Pariisin varpunen – Edith Piaf) ja Tilda Swinton (Michael Clayton) voittivat omat kategoriansa.
Gaala järjestettiin vain muutamassa viikossa, sillä käsikirjoittajien lakko päättyi vasta 11 päivää ennen tilaisuutta. Tästä syystä vuoden 2008 gaalasta puuttuivat esimerkiksi suurelliset laulu- ja tanssinumerot sekä juontajan esittämät elokuvaparodiat. Niiden sijaan juhlagaalassa näytettiin 80. tilaisuuden kunniaksi useita montaaseja menneiden vuosien kohokohdista ja voittajista.
Voittajat ja ehdokkaat
thumb|175px|[[Joel ja Ethan Coen palkittiin parhaan ohjauksen Oscarilla elokuvasta Menetetty maa.]] thumb|175px|[[Daniel Day-Lewis palkittiin parhaan miespääosan Oscarilla elokuvasta There Will Be Blood.]] thumb|175px|[[Marion Cotillard palkittiin parhaan naispääosan Oscarilla elokuvasta Pariisin varpunen – Edith Piaf.]] thumb|175px|[[Javier Bardem palkittiin parhaan miessivuosan Oscarilla elokuvasta Menetetty maa.]] thumb|175px|[[Tilda Swinton palkittiin parhaan naissivuosan Oscarilla elokuvasta Michael Clayton.]]
Ella Shelton
Shelton on Kanadan maajoukkueen pelaajana voittanut olympialaisissa kultaa Pekingissä 2022. MM-kilpailuissa hän on voittanut kultaa kotikisoissaan 2021 ja Tanskassa 2022 sekä saavuttanut hopeaa kotikisoissaan 2023.
Laajametsä
Laajametsä on Vaasan lentokentän itäpuolella sijaitseva kaupunginosa, jonne on nousemassa Laajametsän teollisuusalue. Alueen kaavoitus valmistui vuonna 2018 ja teollisuusalueen esirakentamisen aloittamisesta päätettiin vuonna 2021. Suurteollisuusalue on noin viiden neliökilometrin suuruinen ja sinne on tarkoitus rakentaa Vaasan akkutehdas vuoteen 2025 mennessä. Vaasan kuntatekniikka aloitti alueen katuverkoston rakentamisen vuonna 2022.
Tharsis
thumb|250px|Tharsis. Vasemmassa yläkulmassa Olympus Mons Tharsis on laaja tuliperäinen ylänköalue Marsissa. Se on saanut nimensä Raamatussa mainitun Tarsiksen mukaan. Alue sijaitsee Marsin päiväntasaajalla, Valles Marineris -kanjonin länsipuolella.
Emma Maltais
Emma Maltais (s. 4. marraskuuta 1999) on kanadalainen jääkiekkoilija, joka pelaa hyökkääjänä.
Maltais on Kanadan maajoukkueen pelaajana voittanut olympialaisissa kultaa Pekingissä 2022. MM-kilpailuissa hän on voittanut kultaa kotikisoissaan 2021 ja Tanskassa 2022 sekä saavuttanut hopeaa kotikisoissaan 2023.
Tharsis
Ylänkö muodostui noin 3–4 miljardia vuotta sitten ja se on rakenteeltaan noin 10 km korkea pullistuma, jonka läpimitta on noin 4 000 km. Tharsiksella ovat aurinkokunnan suurimmat tulivuoret, Olympus Mons, Ascraeus Mons, Pavonis Mons ja Arsia Mons.
Turkansaaren kirkko
pienoiskuva|Sisäkuva kirkosta Turkansaaren kirkko on niin sanottu autiokirkko Turkansaaren ulkomuseoalueella Madekosken kaupunginosassa Oulussa. Autiokirkkona Turkansaaren kirkossa ei järjestetä säännöllisiä jumalanpalveluksia eikä se ole varsinaisesti minkään Oulun seurakunnan kirkko. Kesäisin kirkossa pidetään jumalanpalveluksia ja erityisesti se on suosittu hääkirkko. Kirkkoon mahtuu noin 120 henkeä.
Historia
Turkansaaren kirkko on rakennettu rukoushuoneeksi Turkansaareen vuonna 1694, jolloin saari oli vilkas markkinapaikka Oulujoella. Saari menetti kuitenkin asemansa kauppapaikkana ja markkinoiden pito loppui 1700-luvulla. Pitkään käyttämättömänä ollut kirkko purettiin ja myytiin kalastajien varastoksi Ouluun Raatin saareen vuonna 1814.
Oulujokelainen Östen Elfving löysi kadoksissa olleen kirkon 1920-luvun alussa ja osti sen. Kirkko siirrettiin takaisin entiselle paikalleen Turkansaareen talvella 1922.
Koska alkuperäisestä sisustuksesta ei ollut säilynyt tietoja, Turkansaaren kirkko jouduttiin rakentamaan käyttäen mallina muita 1600-luvun lopun vastaavia pieniä kirkkoja. Puretusta Enontekiön Markkinan kirkosta ovat peräisin ulko-ovi ja virsitaulun jalka sekä alttarin ja kuoripylvään osia. Saarnastuolin malli on lainattu Sodankylän vanhasta kirkosta. Elfvingin apuna kirkon uudelleen kokoamisessa oli kirjailija ja kansanperinteen kerääjä Samuli Paulaharju.
Turkansaaren rukoushuone vihittiin kirkoksi 9. heinäkuuta 1925. Kirkon siirto Turkansaareen oli alku nykyiselle ulkomuseoalueelle.
Koti, uskonto ja isänmaa (kirja)
Koti, uskonto ja isänmaa on kirjailija Jarkko Tontin vuonna 2011 ilmestynyt esseekokoelma. Teos ilmestyi uudestaan e-kirjana vuonna 2014 Otavan kustantamana.
Teosesittely
Teoksen esseissä käsitellään myyttejä, ja aiheina ovat Alvar Aalto, Mannerheim, lasten kotihoito ja joulunvietto. Lisäksi Tontti kirjoittaa kirjallisuudesta, kuten runoilijoista, suomalaisen kirjallisuuskäsityksen synnystä sekä filosofien kielestä.
Vastaanotto
Joni Pyysalo kirjoitti teoksesta Suomen Kuvalehdessä 11/2011: "Kirjallisuutta käsittelevistä esseistä mielenkiintoisin käsittelee Runebergin runoutta sekä tämän ja Snellmanin kirjallisuuskäsitysten vastakkaisuutta. Myös sananvapauden ja tekijänoikeuden kehityksestä on kirjoitettu tärkeät esseet."
Turun Sanomien (8.12.2011) arvioitsijan Juhani Branderin mukaan: "Tontin kokoelma Koti, uskonto ja isänmaa on toimivaa esseetä preesensissä. Kirjailija on sisäistänyt hyvin Stieg Larssonin periaatteen, ettei demokratiaa voi puolustaa anonyymisti."
Nuoren Voiman kirjakatsauksen 2011 mukaan: "Teoksen kiistaton vahvuus on ennen kaikkea taitava sanankäyttö."
Keskipohjanmaa-lehden (13.2.2011) arvioitsijan Maija-Liisa Mattilan mukaan: "Kieli on nautinnollisen kaunokirjallista. Koti, uskonto ja isänmaa on siis teos, jonka esseet ovat juuri sellaisia kuin hyvien esseiden tulee ollakin."
Hannu Waaralan mukaan (Savon Sanomat 19.2.2011): "Tontti edustaa globaalitietoista ja pohjimmiltaan liberaalia ajattelua, jolle sanavapaus ja ihmisoikeuskysymykset ovat kaikkein tärkeimpiä arvoja."
Feliciano Rivilla
pienoiskuva|Feliciano Rivilla Feliciano Muñoz Rivilla (21. elokuuta 1936 Ávila – 6. marraskuuta 2017 ) oli espanjalainen jalkapalloilija.
Rivilla oli alun pitäen Real Madridin kasvatti, mutta hänen uransa suurseurassa ei edennyt juniori- ja reservijoukkueita pidemmälle ja täten hän oli pakotettu etsimään peliaikaa muualta. Hänen ensimmäinen seuransa pääsarjatasolla oli toinen madridilaisjoukkue Rayo Vallecano, jonne hän siirtyi vuonna 1956. Viimeinen pysäkki pääkaupungin sisällä oli Atlético Madrid, jonne oikea laitapuolustaja siirtyi vuonna 1958 ja josta lopulta tuli hänen jalkapalloilullinen kotinsa. Atléticossa hän voitti yhden liigamestaruuden (1966), kolme cup-mestaruutta (1960, 1961 ja 1965) sekä Euroopan Cup-voittajien cupin (1962). Kaikkiaan Rivilla pelasi Atléticossa 356 ottelua (244 liigassa, 66 cupissa ja 46 eurokentillä) tehden neljä maalia. Rivillan yhteensä kymmenen kautta kestänyt ura päättyi vuonna 1969 järjestettyyn jäähyväisotteluun brasilialaista Santosia vastaan. Vaikka Rivilla siirtyi ammattilaisuransa jälkeen liike-elämään perustamalla kodinkoneita myyvän yrityksen, hän ei kuitenkaan kokonaan jättänyt jalkapalloilua ja toimikin aktiivisesti espanjalaisten entisten maajoukkuepelaajien yhdistyksessä.
Rivillan ura Espanjan maajoukkueessa oli myös poikkeuksellisen menestyksekäs. Sen ehdoton kohokohta oli kotikisoissa voitettu Euroopan mestaruus vuonna 1964, joka oli maan ensimmäinen arvoturnausvoitto A-maajoukkuetasolla. Hän osallistui myös kahteen MM-lopputurnaukseen, Chilessä 1962 ja Englannissa 1966. Rivilla edusti maataan kaikkiaan 26 kertaa ja oli aina 1990-luvulle saakka eniten Atléticon paidassa maajoukkuekutsuja saanut espanjalaispelaaja. Vain kolme espanjalaispelaajaa, Fernando Torres, Kiko ja Manolo, ovat pystyneet ylittämään Rivillan maaottelumäärän edustaessaan sarjatasolla Atléticoa.
Nykyjalkapallossa hyvältä laitapuolustajalta edellytetään puolustustehtävien lisäksi myös hyökkäyspelin tukemista omilla nousuilla. Tämä vaatii pelaajalta juoksuvoimaa sekä kykyä pitää ja kuljettaa palloa. Nämä kaikki ominaisuudet yhdistyivät Rivillassa ja häntä pidetäänkin yhtenä ensimmäisistä hyökkäävistä laitapuolustajista espanjalaisessa jalkapallossa.
Criminal Minds – FBI-tutkijat
Criminal Minds – FBI-tutkijat on yhdysvaltalainen rikosdraama, joka esitettiin CBS-kanavalla ensi kertaa 22. syyskuuta 2005. Suomessa sarjaa esittää Nelonen ja FOX. Sarja kertoo FBI:n rikollisten profilointiin erikoistuneesta ryhmästä nimeltä BAU (Behavioral Analysis Unit), joka rikoksia analysoimalla pyrkii saamaan tietoa rikoksen tekijästä. Sarjan ikäraja oli Suomessa 15 vuotta. Vuonna 2012 sarjan ikärajaksi tuli 16 vuotta.
Yhdysvalloissa sarjaa on esitetty 15 tuotantokauden ajan. Sarjan viimeinen jakso esitettiin 19. helmikuuta 2020.
Synopsis
Kun rikostutkimukset ovat täysin umpikujassa, FBI turvautuu Quanticossa sijaitsevaan käyttäytymisanalyysiyksikköön. Yleensä rikostutkinta keskittyy todisteiden tutkimiseen, mutta tämä yksikkö tutkii rikoksen tekijän käyttäytymistä ja karsii sen perusteella rikoksesta epäiltyjen listaa. Profiloijat yrittävät ymmärtää rikoksen tekijän mielenliikkeitä – eivät tutkimalla todistusaineistoa laboratoriossa, vaan perehtymällä tekijän käytökseen niin rikospaikoilla kuin asuinympäristössä tai työpaikalla.
Spin-off
Sarjaan on luotu spin-off Criminal Minds: Epäilyksen alla, jonka esittäminen alkoi helmikuussa 2011. CBS hyllytti sarjan 17. toukokuuta 2011. Sarjan hahmot esiteltiin Criminal Minds -sarjassa huhtikuussa 2010. Sarjan pääosassa, Sam Cooperina, nähdään Oscar-palkittu Forest Whitaker. Spin-offin muissa osissa ovat Janeane Garofalo, Beau Garrett, Michael Kelly, Matt Ryan ja Richard Schiff sekä alkuperäisen Criminal Mindsin Kirsten Vangness.
Jääkiekon SM-liigakausi 2001–2002
Kausi 2001–2002 oli jääkiekon SM-liigan 27. kausi. Mestaruuden voitti Helsingin Jokerit. Toiseksi tuli Tampereen Tappara ja kolmanneksi Hämeenlinnan Pallokerho. Runkosarjan pistepörssin voitti Tapparan Janne Ojanen ja pudotuspelien pistepörssin kesken kauden SaiPasta Jokereihin siirtynyt Vladimir Machulda.
Saipanin taistelu
Saipanin taistelu alkoi 15. kesäkuuta 1944 Yhdysvaltain merijalkaväen maihinnousuna Japanin puolustamalle Saipanin saarelle. Yli kolme viikkoa kestäneessä taistelussa kenraaliluutnantti Holland Smithin komentamat 2. ja 4. merijalkaväen divisioonat ja 27. jalkaväkidivisioona löivät Yoshitsugu Saitōn komentaman keisarillisen armeijan 43. divisioonan.
Taustoja
Runsasta vuotta aiemmin japanilaiset määrittelivät Saipanin osaksi puolustusvyöhykettä, joka suunniteltiin suojaamaan Japanin kotisaaria hyökkäykseltä. Japanin armeijan johto antoi saarella oleville joukoilleen käskyn puolustautua viimeiseen mieheen. Kun yhdysvaltalaisten Tyynenmeren sotaretki – nk. Island Hopping Campaign – eteni Saipanille saakka, japanilaisten odotukset saaren puolustuksen suhteen olivat korkealla. Myös yhdysvaltalaiset pitivät Saipanin puolustuksen tasoa esimerkkinä siitä, millaisia resursseja sota vaatisi Japanin kotisaaria lähestyttäessä. Heille Saipan edusti mahdollisuutta pommittaa Japanin kotisaaria pitkän matkan pommikoneilla Saipanilta käsin.
Taistelu
Yhdysvaltain laivasto aloitti Saipanin pommituksen kahta päivää ennen hyökkäystä. Kesäkuun 15. päivän aamuna kello 7.00 ensimmäiset hyökkäysveneet irtosivat emäaluksista. Japanilaiset avasivat tulen välittömästi, kun ensimmäiset veneet saapuivat näkyviin. Iltaan mennessä kaksi tuhatta merijalkaväen sotilasta oli kaatunut tai haavoittunut, mutta noin kymmenen kilometriä leveä ja kilometrin syvä sillanpääasema oli saavutettu ja 20 000 yhdysvaltalaista sotilasta oli rantautunut. Seuraavina päivinä amerikkalaiset etenivät syvemmälle saareen, tuhoten pala palalta sitkeitä vastarintapesäkkeitä.
Taistelut heikkenivät 20. kesäkuuta ja jäljellä olevia japanilaisia savustettiin maakuopista, luolista ja piilobunkkereista liekinheittimiä ja kasapanoksia käyttäen. Kaksi päivää myöhemmin saari julistettiin varmistetuksi. Kuitenkin saarella piileskelleet kenraaliluutnantti Saitōn johtamat 3 000 japanilaista suorittivat sodan suurimman itsemurhahyökkäyksen 7. heinäkuuta yön laskeuduttua. Yhdysvaltalaiset joutuivat vetäytymään hetkeksi, mutta saivat torjuttua hyökkäyksen aamunkoittoon mennessä. Viimeisistä japanilaisista suurin osa teki itsemurhan hyppäämällä saaren korkeilta kallioilta. Taistelun aikana kuoli myös 22 000 saipanilaista siviiliä, joista osa Yhdysvaltain laivaston pommituksiin ja japanilaisten tappamana osana antautumiskieltoa. Moni teki japanilaisten sotilaiden tavoin itsemurhan, usein heittäytymällä mereen korkealta rantakalliolta.
Japanilaisten ylin komentaja vara-amiraali Chūichi Nagumo ampui itseään päähän taistelun loppuvaiheessa.
Japanilaisille tappio Saipanilla merkitsi varmuutta siitä, että sota tullaan häviämään. Yhdysvaltalaisille sitkeä ja uhreja vaatinut puolustus merkitsi atomipommin käytön todennäköisyyden kasvamista.
Saipanin taistelu populaarikulttuurissa
Elokuvan Windtalkers tapahtumat sijoittuvat Saipanin taisteluun. Elokuva kuvattiin Havaijilla ja Etelä-Kaliforniassa. Aiheena olleet Navajo-viestimiehet toimivat ansiokkaasti Saipanin taisteluissa.
270px|pienoiskuva|left|[[Navajo-viestimiehiä Saipanilla.]] pienoiskuva|270px|Kartta Saipanin taistelusta.
Konsolisota
Konsolisota on nimitys kilpailuasetelmalle, jossa pelikonsolien valmistajat kamppailevat hallitsevasta markkinaosuudesta.
Eräs merkittävimmistä konsolisodista käytiin vuosina 1990–1995 Nintendon ja Segan välillä Yhdysvalloissa. Sota henkilöityi yritysten pelimaskotteihin Marioon ja Sonic the Hedgehogiin.
Huhti
Huhti voi tarkoittaa ainakin seuraavia:
Genus (matematiikka)
thumb|[[Mukin pinnan genus on yksi, kuin myös toruksen.]] Genus on topologiassa pinnan niin sanottujen kahvojen lukumäärä. Genus on siis kokonaisluku, joka kertoo montako erillistä silmukkaa myöten pinnan voi leikata auki niin että se pysyy yhtenäisenä.
Määritelmä
Seuraavat määritelmät aritmeettiselle ja geometriselle genukselle löytyvät Qing Liun kirjasta "Algebraic Geometry and Arithmetic Curves":
Olkoon X projektiivinen käyrä yli algebrallisesti suljetun kunnan k. Tällöin X:n aritmeettinen genus on määritellään Eulerin karakteristikan avulla
joka riippuu k:sta. Jos Y on sileä projektiivinen varisto yli k:n, niin Y:n geometrinen genus on
missä \omega on dualisoituva (tai kanoninen) lyhde ja H^0 tarkoittaa :n nollatta Čechin kohomologiaryhmää.
Yleisesti ei-algebrallisesti suljetussa kunnassa k määritellään korkeampiuloitteisten ja ei-jaottoman variston aritmeettinen genus asettamalla
missä \chi on rakennelyhteen Eulerin–Poincarén karakteristika.
Kun X on algebrallinen käyrä, jonka kuntana on kompleksiluvut, ja X:llä ei ole singulaarisia pisteitä, molemmat määritelmät kuvaavat pinnan kahvojen lukumäärää. Sen sijaan yleisessä tapauksessa aritmeettinen genus voi olla myös negatiivinen luku.
Aur
Aur on atolli Marshallinsaarilla Tyynellämerellä. Siihen kuuluu 42 saarta, joista suurimmat ovat Tabal, Aur ja Bigen. Kaikkien saarten maapinta-ala yhteensä on 5,6 neliökilometriä. Aurin saariketju ympäröi laguunia, jonka pinta-ala on noin 240 neliökilometriä.
Aur sijaitsee Ratakin saariketjussa Maloelapin atollista etelään. Saarilla oli 499 asukasta vuonna 2011.
Föglön baptistiseurakunta
Historia
Föglön baptistiseurakunta syntyi Ahvenanmaalla vuonna 1854 syntyneen herätyksen seurauksena. Herätyksen taustalla vaikutti luterilaisen kappalaisen Fredrik Wilhelm Fredrikssonin kirjoitus ystävllineen Tukholmaan. Fredriksson oli huolissaan Ahvenanmaalaisista ja pyysi kirjeessä Tukholmasta evankelistaa Ahvenanmaalle. Evankelinen Allianssi lähetti Karl Justus Matias Möllersvärdin Ahvenanmaalle, jonka työn seurauksena syntyi herätys. Möllersvärdin jälkeen työtä jatkoi ahvenanmaalainen talonpoika Johan Erik Östling.
Reindeer Island
Reindeer Island on saari Winnipegjärven pohjoisaltaassa Manitoban provinssissa Kanadassa. Asumattoman saaren pinta-ala on 13 860 hehtaaria, ja se on järven suurin saari.
Saari kuuluu osana Manitoban provinssin ekologisten suojelualueiden ohjelmaan. Reindeer Islandin ekologinen suojelualue oli ensimmäinen laatuaan Manitobassa, se perustettiin toukokuussa 1976 The Crown Lands Actin nojalla. Nykyisin aluetta suojaa vuonna 1981 säädetty Ecological Reserves Act.
Saaren luonto muodostuu eristyksiin jääneistä havumetsäsaarekkeista sekä ylävillä mailla sijaitsevista suoalueista. Kasvistoon kuuluvat muun muassa katajat sekä marjakuuset.
Velvet Acid Christ
Velvet Acid Christ (VAC) on yhdysvaltalainen electro-industrial yhtye, joka on perustettu vuonna 1990 Denverissä, Coloradossa.
Coloradolainen Bryan Erickson on Velvet Acid Christin päävokalisti, artisti, tuottaja sekä perustajajäsen. Ericksonin lisäksi useita muita muusikkoja on soittanut Velvet Acid Christissa. Yhtyeen alkuaikoina jäsenet pysyivät mukana kauemmin, mutta monien yhteenottojen jälkeen muusikoita on hankittu vain tarpeen mukaan. Kitaristi Todd Loomis ja audiomies Dan Olson on luettu mukaan yhtyeen jäseniksi.
Velvet Acid Christ on tehnyt yksitoista kokopitkää levyä.
Benedict Zilliacus
Emil Benedict Zilliacus (11. tammikuuta 1921 Helsinki – 28. tammikuuta 2013 Helsinki) oli suomenruotsalainen toimittaja (nimimerkillä Bez), kirjailija, käsikirjoittaja ja kääntäjä.
Zilliacus kirjoitti Etulinjan edessä -elokuvan käsikirjoituksen yhdessä Stefan Forssin kanssa sekä Tali-Ihantala 1944:n käsikirjoituksen yhdessä Stefan Forssin ja Esko Salervon kanssa. Hän kirjoitti myös suosittuja revyitä Lilla Teaterniin.
Benedict Zilliacuksen puoliso oli vuodesta 1949 Jutta Zilliacus.
Ryan Martindale
Ryan Martindale (s. 27. lokakuuta 1991) on kanadalainen jääkiekkoilija, joka pelaa AHL-joukkue San Antonio Rampagessa. Hän on Edmonton Oilersin kolmannen kierroksen varaus vuodelta 2010.
8. lokakuuta 2011 Edmonton Oilers solmi Martindalen kanssa kolmivuotisen tulokassopimuksen.
17. tammikuuta 2014 Martindale kaupattiin Edmontonista Florida Panthersiin vaihdossa Steve Pinizzottoon.
Sissiradio
Sissiradio on kaukopartiotoiminnassa ja nykyään sissitoiminnassa käytettävä radio, yleensä sähkötysradio HF-taajuusalueella, jolla voi sähköttää, mutta ensimmäisiä malleja myöhemmissä radioissa myös puhua laajuusmodulaatiolla (AM) tai uusimmissa yksinauhalähetyksellä (SSB).
Suomen puolustusvoimien ensimmäiset sissiradiot olivat Kyynel-radioita toisen maailmansodan aikana. 1960 alkoi Televa valmistaan ensimmäistä transistorikäyttöistä sissiradiota, LV 661:ä,. jota valmistettiin noin 130 kappaletta ja jonka puhekielinen nimitys oli Sipi.
LaVern Baker
thumb|LaVern Baker vuonna 1956 LaVern Baker (oikealta nimeltään Delores Williams, 11. marraskuuta 1929 Chicago, Illinois – 10. maaliskuuta 1997 New York) oli yhdysvaltalainen rhythm and blues -laulaja.
Laulajanuransa alussa Baker käytti taiteilijanimiä ”Little Miss Sharecropper” ja Bea Baker. Nimen LaVern Baker hän otti käyttöön vuonna 1952 liityttyään Todd Rhodesin yhtyeeseen laulajaksi. Hän teki sopimuksen Atlantic Recordsin kanssa vuonna 1953 ja julkaisi ensisinglensä ”Soul on Fire”. Latinalaistempoinen ”Tweedle Dee” (1955) nousi sekä R&B- että poplistoille. Myös seuraavat singlet ”Bop-Ting-A-Ling”, ”Play It Fair”, ”Still” ja ”Jim Dandy” nousivat R&B-listan top-10:iin. Baker esiintyi myös television musiikkiohjelmissa kuten Ed Sullivan Show’ssa sekä Alan Freedin rock-elokuvissa Rock, Rock, Rock ja Mr. Rock & Roll.
Bakerin seuraavia hittisinglejä olivat esimerkiksi ”I Cried a Tear” (1958) sekä Leiberin ja Stollerin kirjoittama ”Saved” (1960). Hän levytti myös Bessie Smith -tribuuttialbumin. Vuonna 1964 Baker jätti Atlanticin. Hän jatkoi levyttämistä ja konsertoimista vuoteen 1969 saakka. Sen jälkeen hän muutti Filippiineille ja työskenteli siellä Yhdysvaltain armeijan upseerikerhon managerina.
Palattuaan Yhdysvaltoihin vuonna 1988 Baker lauloi Dick Tracyn soundtrackilla, esiintyi pääosassa Broadway-musikaalissa Black & Blue, julkaisi paluualbumin ja esiintyi Chicagon bluesfestivaalilla.
Baker nimettiin Rock and Roll Hall of Fameen vuonna 1991. Hän kuoli vuonna 1997.
Scooch
Scooch on brittiläinen popyhtye, joka perustettiin vuonna 1998 ja koottiin uudestaan vuonna 2007 edustamaan maataan Eurovision laulukilpailussa 2007 kappaleella "Flying the Flag (for You)". Se sijoittui kisassa toiseksi viimeiseksi 19 pisteellä, josta 12 oli Maltalta. Kappaleen aikana muusikot esiintyivät lavalla lentoemänniksi ja stuerteiksi pukeutuneina.
Yllättäen kilpailukappale menestyi Eurovision laulukilpailun ulkopuolella ja nousi myyntilistojen viidenneksi. Sitä ennen Single "When My Baby" (lokakuu 1999) nousi brittilistan 29. sijalle ja "More Than I Needed to Know" (tammikuu 2000) viidenneksi. Julkaisut ovat saavuttaneet menestystä myös Japanissa.
Scooch on julkaissut kaksi albumia: Welcome to the Planet Pop (2000) ja "Four Sure" (2000, uudelleen 2007).
Punailves
Punailves eli amerikanilves (Lynx rufus) on ilvesten sukuun kuuluva kissaeläinlaji, jota tavataan Pohjois-Amerikassa. Se muistuttaa muuten kanadanilvestä, mutta sillä on lyhyemmät raajat sekä pienemmät ja vähäkarvaisemmat tassut. Lisäksi sen levinneisyysalue ulottuu etelämmäksi.
Ulkonäkö ja koko
thumb|vasen|140px|Lähikuva punailveksen päästä. Punailves on Pohjois-Amerikan pienin luonnonvarainen kissaeläin – noin kaksi kertaa tavallisen kesykissan kokoinen. Sen pituus kuononpäästä hännäntyveen on 65–105 senttimetriä, minkä päälle tulee töpäkkä, 11–19 senttimetrin mittainen häntä. Säkäkorkeus on yleensä 45–58 senttimetriä ja paino 4–15 kilogrammaa.
Punailveksellä on pehmeä ja tiheä turkki, jonka väritys vaihtelee suuresti yksilöittäin. Pohjaväri voi olla vaaleanharmaa, kellanruskea, punaruskea, ruskea tai ruskeankeltainen. Ruumiin alapuoli ja jalkojen sisäpinnat ovat valkoiset ja mustien tai tummanruskeiden täplien kirjomat. Korvissa on lyhyet töyhdöt, ja niiden tausta on väriltään musta suurta valkoista läiskää lukuun ottamatta. Päätä reunustavat pulisongin näköiset karvaröyhelöt. Hännän kärki on musta vain yläpuolelta, toisin kuin kanadanilveksellä, jolla se on musta myös kärjen alapuolelta.
Levinneisyys
Punailvestä esiintyy lähinnä Yhdysvalloissa, mutta myös Etelä-Kanadassa ja Pohjois-Meksikossa. Yhdysvaltojen alueella se on huomattavasti yleisempi kaakossa sijaitsevissa osavaltioissa kuin länsirannikolla.
Käyttäytyminen
thumb|240px|Jäniksen saaliikseen saanut punailves. Kuten monet muutkin kissaeläimet, punailves elää yksin ja liikkuu hämärän aikoihin. Se pysyttelee enimmäkseen maassa, vaikka onkin taitava kiipeämään. Sillä on erinomainen näkö-, kuulo- ja hajuaisti. Se ääntelee melko vähän, paitsi kiima-aikana, jolloin se ulvoo ja sähisee lajitovereilleen.
Venäjänjuuri
Venäjänjuuri eli venäjänaralehti (Eleutherococcus senticosus) on araliakasveihin kuuluva koriste- ja rohtokasvina tunnettu pensas. Se on tunnettu myös "Siperian ginsenginä", jonka juuresta valmistettua rohdosta käytetään erityisesti Kiinassa ja Venäjällä. Laji on sukua saman heimon ginsengjuurille (Panax).
Bobby Butler
Robert Butler (s. 26. huhtikuuta 1987) on yhdysvaltalainen uransa lopettanut jääkiekkoilija, joka pelaa Torpedo Nižni Novgorodiin. Aiemmin hän on pelannut Florida Panthersissa, Ottawa Senatorsissa, New Jersey Devilsissä ja Nashville Predatorsissa. Hän voitti vuonna 2011 Binghamton Senatorsissa Calder Cup -mestaruuden.
Punailves
Käyttäytyminen
Punailveksen elinpiirin laajuus vaihtelee suuresti elinympäristön mukaan: esimerkiksi Etelä-Kaliforniassa elävillä naarailla se on vain kuusi neliökilometriä, kun taas New Yorkin pohjoisosissa elävillä uroksilla se voi olla jopa 325 neliökilometriä. Punailves merkitsee reviirinsä rajat jättämällä voimakkaita hajujälkiä. Uroksen reviiri ulottuu yleensä usean naaraan reviirille ja joskus myös toisen uroksen reviirille. Naaraan reviiri on pienempi kuin uroksella, eikä se ulotu toisen naaraan reviirille. Pesänsä punailves tekee suojaisaan kallionkoloon, onttoon puuhun tai tiheään pensaikkoon.
Venäjänjuuri
Venäjänjuuri kasvaa 1,5–2 metriä korkeaksi, kotiseudullaan jopa viisi metriä korkeaksi. Pensas on piikikäs. Lehdet ovat sormilehdykkäiset. Syksyllä kypsyvät lähes pyöreät, mustat marjatertut ovat koristeellisia. Venäjänjuuri esiintyy luontaisesti Venäjän Kaukoidässä, Pohjois-Kiinassa, Koreassa ja Japanissa. Viljeltynä se menestyy Suomessa vyöhykkeillä I–IV.
Punailves
Lisääntyminen
Punailveksen ja kesykissan parittelukäyttäytyminen on varsin samanlaista: urokset ja naaraat liittyvät toistensa seuraan vain parittelun ajaksi, ja molemmilla voi olla useita parittelukumppaneita. Yleensä parittelu tapahtuu alkukeväällä. Poikueita on vuoden aikana vain yksi.
Bobby Butler
Pelaajaura
Butler teki ensimmäisen NHL-maalinsa ohittaessaan Edmonton Oilersin maalivahti Nikolai Khabibulinin 12. helmikuuta 2011. Samassa ottelussa hän sai myös ensimmäisen syöttöpisteensä. Loppukauden hän pelasi Ottawassa, jossa teki 36 pelissä kymmenen maalia ja sai 11 syöttöpistettä. Pudotuspeleihin hän palasi Binghamtoniin, jossa oli mukana voittamassa Calder Cupin mestaruutta. Hän teki 23 pelissä 13 maalia ja sai seitsemän syöttöä.
Kuusamon maanjäristys 2000
Kuusamon maanjäristys 2000 tapahtui kello 3.47.59 Suomen aikaa (UTC+3) Pohjois-Pohjanmaan Kuusamossa, 20 kilometriä kaupungin keskustasta etelään. Järistyksen paikallinen magnitudi oli 3,5, ja se oli voimakkain Suomessa mitattu sitten vuoden 1979 Lappajärven järistyksen, jonka voimakkuus oli ML 3,8.
Punailves
Lisääntyminen
Naaras synnyttää 50–70 vuorokauden kantoajan jälkeen 1–6 poikasta, jotka painavat syntyessään keskimäärin 265 grammaa. Ne avaavat silmänsä 10 päivän kuluttua syntymästä, ja emo imettää niitä kahden kuukauden ikäiseksi. Rintaruokinnan päätyttyä naaras alkaa ruokkia poikasia lihalla ja opettaa ne saalistamaan itsenäisesti. Uros ei huolehdi poikasista mitenkään. Nuoret punailvekset jättävät emonsa ensimmäisenä talvena, noin kahdeksan kuukauden ikäisinä.
Kuusamon maanjäristys 2000
Järistyksen hyposentri sijaitsi 12 kilometrin syvyydessä. Helsingin yliopiston Seismologian instituutin mukaan järistys tapahtui Suomessa harvinaisessa normaalisiirrosympäristössä eli kalliolohkojen erkaantuessa toisistaan koillinen–lounas-suunnassa. pienoiskuva|Kuusamon maanjäristyksen 2000 [[siirrostasoratkaisu. Siirroksen kulku oli 133°, kaade 47° ja kaltevuuskulma −69°.]]
Bobby Butler
Pelaajaura
Butler palkittiin kaudesta 2010–2011 kahden vuoden yksisuuntaisella jatkosopimuksella Ottawan kanssa. Kaudella 2011–2012 Butlerin pistemäärä putosi ja hän teki 56 pelissään kuusi maalia ja 16 pistettä. Tämän seurauksena heinäkuussa 2012 Senators asetti hänet waiver-listalle, josta kukaan ei kuitenkaan poiminut häntä ja lopulta Senators osti hänen sopimuksensa ulos.
Punailves
Lisääntyminen
Punailves elää luonnossa enintään 12 vuoden ikäiseksi, mutta voi eläintarhassa saavuttaa jopa 32 vuoden iän. Sekä naaraista että uroksista tulee sukukypsiä kahden vuoden ikäisinä.
Ravinto
Punailves on lihansyöjä. Se syö enimmäkseen jyrsijöitä, jäniksiä, pieniä sorkkaeläimiä ja isoja maalintuja, mutta jossain määrin myös matelijoita. Joskus se voi pyydystää pieniä kotieläimiä ja siipikarjaa. Se hiipii saaliinsa lähistölle, syöksyy sen kimppuun ja tappaa puremalla niskanikamaan.
Bobby Butler
Pelaajaura
Butler allekirjoitti vuoden kaksisuuntaisen sopimuksen 9. elokuuta 2012 New Jersey Devilsin kanssa. Työsulun vuoksi hän pelasi koko alkukauden farmijoukkue Albany Devilsissä. Se loputtua hän pääsi pelaamaan myös New Jerseyssä ja teki Devils -debyyttinsä New York Islandersia vastaan 3. helmikuuta 2013. Ainoan maalinsa Devilsissä Butler teki 9. helmikuuta Pittsburgh Penguinsia vastaan. Yhteensä hän teki kauden aikana pelaamissaan 14 pelissä kaksi tehopistettä. Tämän jälkeen Devils asetti hänet waiver -listalle, josta Nashville Predators poimi hänet.
Punailves
Suojelu ja uhat
Yhdysvalloissa arvioitiin 1980-luvun alussa elävän noin miljoona punailvestä, ja sen jälkeen kannan koon arvellaan vain kasvaneen. Punailves luokitellaankin elinvoimaiseksi lajiksi.
Bobby Butler
Pelaajaura
Butler kaupattiin 14. kesäkuuta 2013 Florida Panthersiin vaihdossa T. J. Brennaniin. Kesällä 2015 hän teki kahden vuoden sopimuksen ruotsalaisen Modo Hockeyn kanssa Hän siirtyi kuitenkin kesällä 2016 KHL-seura Medveščak Zagrebiin ja edelleen kesällä 2017 Torpedo Nižni Novgorodiin.
Punailves
Suojelu ja uhat
Aikaisemmin punailvestä metsästettiin ja ansastettiin paljon sen arvokkaan turkin vuoksi. Ihmisen lisäksi täysikasvuisella punailveksellä ei ole juuri luonnollisia vihollisia; poikaset voivat kuitenkin päätyä kojootin, kettujen tai suurten pöllöjen saaliiksi.
Bernard Lee
Bernard Lee (10. tammikuuta 1908 – 16. tammikuuta 1981) oli brittiläinen näyttelijä.
Lee syntyi Lontoossa ja opiskeli Royal Academy of Dramatic Artissa. Hän esiintyi 1930-luvulla pääasiassa näyttämöllä, mutta loi toisen maailmansodan jälkeen erityisen menestyksekkään uran elokuvissa. Vaikka hänellä oli lukuisia rooleja, hänet muistetaan parhaiten M:n roolista yhdessätoista ensimmäisessä James Bond -elokuvassa.
Leellä oli puoliso Gladys Merredew ja hänen tyttärenpoikansa on näyttelijä Jonny Lee Miller.
Javier Noriega
pienoiskuva|Javier Noriega vuonna 2004. Javier Noriega Sanz (s. 23. heinäkuuta 1980 Toledo, Espanja) on espanjalainen uimari, joka edusti kotimaataan vuoden 2004 ja vuoden 2008 kesäolympialaisissa. Vuonna 2004 hän sijoittui kolmanneksitoista 50 metrin vapaauinnissa ajalla 22,36. Vuonna 2008 hän sijoittui samalla matkalla 22:ksi ajalla 22,33. Pitkän radan EM-kilpailuissa 2002 Noriega oli kuudes 50 metrin matkalla. Silloin hänen aikansa oli 24,11.
Maggie Q
Margaret Denise Quigley, paremmin tunnettu nimellä Maggie Q, myös Maggie Quigley (kiinaksi: 李美琪; pinyin: Lǐ Měiqí, vietnamiksi: Lý Mỹ Kỳ; s. 22. toukokuuta 1979 Honolulu, Havaiji, Yhdysvallat) on yhdysvaltalainen näyttelijä ja malli.
Maggie Q on tunnettu julkisuuden henkilö Hongkongissa ja muualla Aasiassa. Hän on näytellyt viime vuosina myös merkittävissä tuotannoissa Hollywoodissa. Hän näytteli pääosaa televisiosarjassa Nikita.
Nuoruus
Maggie Q syntyi Havaijin Honolulussa. Hänen yhdysvaltalainen isänsä oli syntyperältään sekoitus puolalaista, irlantilaista ja ranskalaista. Hänen äitinsä oli puolestaan vietnamilainen. Vanhemmat olivat tavanneet isän ollessa komennuksella Vietnamissa.
Maggie Q on uusioperheen viidestä lapsesta nuorin. Hänellä on kaksi siskoa sekä kaksi sisarpuolta äitinsä edellisestä avioliitosta. Hän kilpaili lapsuudessaan uinti- ja yleisurheilukilpailuissa. Valmistuttuaan Mililani High Schoolista Maggie Q lähti Japaniin ja Hongkongiin ansaitsemaan rahaa mallina. Hän sai ensimmäisen näyttelijänroolinsa kiinankielisessä televisiosarjassa vuonna 1998 ja on jatkanut alalla siitä lähtien.
Ura
Maggie Q saavutti huomiota työskennellessään mallina Hongkongissa. Hänen läpimurtonsa näyttelijänä oli pääroolit Hongkong-elokuvissa Gen-Y Cops ja Naked Weapon, joissa hän esitti itämaisia taistelulajeja käyttävää tappajaa Charlene Chingiä.
Maggie Q kokeili myös menestyksekkäästi Hongkongin teatteria David Pinnerin All Hallow's Evessä. South China Morning Postin toimittaja Tom Hilditch arvioi tähtiesitykseksi hänen suorituksensa 16-vuotiaan, puhkeavaa seksuaalisuuttaan kokevan nuoren naisen roolissa. Hänen Hollywood-uransa tunnetuimmat työt ovat rikollisjohtajan rakastajattaren, kungfu-taistelija Mai Linhin rooli elokuvissa Die Hard 4.0 sekä hänen Vaarallinen tehtävä III näyttelemänsä IMF-tiedustelujärjestön eliittijoukon ainoan naisjäsenen, Lei Zhenin rooli. Lisäksi Maggie Q näytteli pääosaa yhdysvaltalaisessa rikossarjassa Nikita.
Piirikaavio
thumb|Esimerkki piirikaaviosta Piirikaavio, kytkentäkaavio on piirustus, joka kuvaa komponenttien kytkennän toisiinsa.
Piirikaavio voi esittää järjestelmää, osajärjestelmää, laitetta tai asennusta. Piirikaavioita käytetään yleisesti elektroniikassa ja sähkötekniikassa sekä muilla tekniikan alueilla.
Piirikaavion avulla voidaan kuvata ja ymmärtää laitteen toiminta komponenttitasolla. Piirikaavio ei kuitenkaan välttämättä kuvaa, miten komponenttien kytkentä on toteutettu käytännössä. Tällöin kyseessä on sijaiskytkentä. Sijaiskytkentöjä käytetään esimerkiksi havainnollistamaan komponenttien sähköisiä ominaisuuksia tai yksinkertaistamaan monimutkaisia kytkentöjä.
Piirikaavioissa käytettyjä symboleja
Muita komponenttien kirjaintunnuksia:
Digitaalipiirien suunnittelussa käytetään loogisia portteja osana piirikaaviota.
Alla olevassa taulukossa on esitetty loogisten porttien piirrosmerkkejä.
Piirikaavion piirtäminen
Yleensä signaalin kulkusuunta on kaaviossa vasemmalta oikealle tai ylhäältä alas. Viivat kuvaavat yhteyttä tai johtimia komponenttien välillä. Viivojen välisessä risteyskohdassa oleva pieni musta piste tarkoittaa, että ne on kytketty toisiinsa. Vaihtoehtoisessa merkintätavassa risteyskohdassa olevaa yhteyttä ei merkitä pisteellä, vaan risteyskohdat on aina kytketty toisiinsa. Risteäviä johtimia tai viivoja, jotka eivät ole yhteydessä, merkitään kohoumalla viivassa.
Piirikaavion tulkitsemisen osalta on tärkeää, että elementit on sijoitettu selkeästi ja tarkoituksenmukaisesti.
Piirikaaviossa voidaan myös ilmaista piirin ohjaus esimerkiksi valaistuksessa. Tällöin pääpiirikaavio sijaitsee piirustuksissa vasemmalla puolella ja katkoviivan oikealla puolella on ohjauspiirikaavio.
Dainius Zubrus
Ura
Runsaan kahden Philadelphia-vuoden jälkeen Zubrus kaupattiin 10. maaliskuuta 1999 Montreal Canadiensiin yhdessä parin varausoikeuden kanssa vaihdossa Mark Recchiin. Montrealissa kaudella 1999–2000 Zubrus teki piste-ennätyksensä 14+28. Hän oli myös 28 syötöllään Montrealin syöttötilaston ykkösnimi. Uransa ensimmäisen hattutempun Zubrus teki seuraavan kauden alussa 14. lokakuuta 2000 Chicago Blackhawksia vastaan.
Zubrus joutui uransa toiseen kauppaan 13. maaliskuuta 2001, kun Montreal myi hänet, Trevor Lindenin ja toisen kierroksen varausvuoron Washington Capitalsiin vaihdossa Richard Zedníkiin, Jan Bulisiin ja ensimmäisen kierroksen varausoikeuteen. Washingtonissa Zubrus pelasi kauteen 2006–2007 asti. Kaudella 2003–2004 hän pelasi uransa 500:nnen NHL:n runkosarjapelin. Työsulkukaudella Zubrus pelasi Venäjän liigassa Lada Toljattissa. Zubrus teki uuden piste-ennätyksensä kaudella 2005–2006: 57 pistettä. Helmikuussa 2007 Buffalo Sabres hankki Zubrusin ja puolustaja Timo Helblingin Washingtonista kaupassa, jossa se antoi Washingtonille Jiří Novotnýn ja ensimmäisen kierroksen varausvuoron.
Zubrus teki kesällä 2007 kuuden vuoden sopimuksen New Jersey Devilsin kanssa.
Maajoukkeutasolla Zubrus on edustanut sekä Venäjää että Liettuaa. Venäjän paidassa hän pelasi vuoden 2004 maailmancupissa ja Liettuan puolesta hän kiekkoili 1. divisioonan maailmanmestaruuskilpailuissa vuonna 2005.
Huhtikuussa 2014 Zubrus puki Liettuan maajoukkuepaidan päälleen ensi kertaa yhdeksään vuoteen tullessaan pelaamaan 1. divisioonan maailmanmestaruuskilpailujen B-ryhmän turnaukseen, joka pelattiin hänen kotimaassaan Liettuassa. Zubrus teki turnauksen viidessä ottelussa tehot 2+7 ollen näin joukkueensa paras pistemies. Liettua sijoittui turnauksessa kolmanneksi Puolan ja Kroatian jälkeen ja jatkaa näin samalla sarjatasolla.
2015 vuoden marraskuussa Zubrus siirtyi San Jose Sharksiin.
Kahden vuoden tauon jälkeen Zubrus teki paluun kaukaloihin toimiessaan Liettuan joukkueen kapteenina kotiyleisönsä edessä 1. divisioonan B-ryhmän turnauksessa Kaunasin Žalgiris Arenassa huhtikuussa 2018.
Heinäkuussa 2018 Zubrus nimitettiin Liettuan jääkiekkoliiton johtoon.
Abu Nidal
Abu Nidal (toukokuu 1937 –16. elokuuta 2002), oik. Sabri Khalil al-Banna, oli palestiinalainen poliittinen johtaja, palkkasoturi ja Fatahin vallankumousneuvoston  perustaja. Fatahin vallankumousneuvosto tunnettiin myös Abu Nidal -järjestönä (ANO). Valtansa huipulla 1970- ja 1980-luvuilla Abu Nidalia eli ”taistelun isää” pidettiin laajalti maailman vaarallisimpana terroristijohtajana.
ANO perustettiin vuonna 1974 sen jälkeen kun Abu Nidal ja Jasser Arafatin Palestiinan vapautusjärjestöön kuuluva Fatah-siipi olivat riitaantuneet. PLO erotti Abu Nidalin jäsenistöstään ja tuomitsi tämän poissaolevana kuolemaan. Abu Nidalin alettua toimia freelancerina uskotaan, että hän oli määrännyt 20 eri maassa iskuja, joissa kuoli tai haavoittui yli 900 ihmistä.
Järjestön tunnetuimpiin iskuihin kuuluivat vuonna 1985 israelilaisen lentoyhtiö El Al -lipunmyyntitiskillä tapahtuneet iskut Rooman ja Wienin lentoasemilla, kun neljä aseistautunutta palestiinalaista terroristia alkoi tulittaa matkustajia lähes samanaikaisesti molemmissa maissa. Iskuissa kuoli 18 ihmistä ja 138 haavoittui. Abu Nidalin elämäkerran kirjoittaja Patrick Seale kirjoitti, että iskujen ”mielivaltaisesta raakuudesta oli helppoa tunnistaa ne tyypillisiksi Abu Nidal -iskuiksi”.
Abu Nidal kuoli saamiinsa 1–4 ampumahaavaan Bagdadissa elokuussa 2002. Palestiinalaiset lähteet uskoivat tappokäskyn tulleen Saddam Husseinilta sen jälkeen kun hänelle esitettiin todisteet Nidalin osuudesta Irakin hallinnon syrjäyttämissuunnitelmiin. Irakin sisäinen turvallisuuspalvelu oli luultavasti Nidalin murhan takana. Abu Nidal oli yksi maailman etsityimmistä miehistä. Hänen uskotaan olleen mukana järjestämässä satoja ihmisiä tappaneita iskuja pariinkymmeneen eri maahan. , vaikka Irakin hallitus väitti Nidalin kuolleen oman käden kautta. The Guardian kirjoitti Nidalista tämän kuoleman paljastettuaan: ”Hän oli patriootti, josta tuli psykopaatti. Hän palveli vain itseään, vain omia kieroutuneita tarpeitaan, jotka ajoivat hänet kammottaviin rikoksiin. Hän oli palkkasoturien palkkasoturi.”
Bernard Horsfall
Horsfall näytteli urallaan sekä televisiossa että elokuvissa. Hänellä oli rooli James Bond -elokuvassa Hänen majesteettinsa salaisessa palveluksessa (1969); myöhemmältä uralta on peräisin mm. parhaan elokuvan ja ohjauksen Oscarit voittaneet elokuvat Gandhi ja Braveheart – taipumaton (1995). Horsfallilla on ollut osia useissa suosituissa televisiosarjoissa, ja hän on vieraillut useasti Doctor Whossa.
Pentikäisenjärvi
Pentikäisenjärvi on järvi Venäjällä Leningradin alueen Tusinan piirin Nurmen kunnassa. Sen pinta-ala on 2,1 neliökilometriä ja valuma-alueen laajuus 21,4 neliökilometriä.
Järvi sijaitsee Nevan ja Olhavanjoen vedenjakajalla. Se laskee Nevaan Voittolanjoen alkujoen Igolinkan kautta. Aikaisemmin Pentikäisenjärven rannalla sijaitsi inkerinsuomalaisten asuttama Järvenkylä (ven. Пендиково, Pendikovo). Nykyään siellä on kunnallisen Fauna-yhtiön hoitama metsästysmaja. Järvessä on 241 tuhannen kuutiometrin suuruinen sapropeeliesiintymä, jonka laajempi hyödyntäminen on suunnitteilla.
Bikar
Bikar on atolli Marshallinsaarilla, Tyynellä valtamerellä. Se sijaitsee Ratakin saariketjussa ja on Marshallinsaarten toiseksi pohjoisin atolli. Bikar koostuu viidestä saaresta, joista suurimmat ovat Bikar, Jabwelo, Almani ja Jaboero.
Bikarin saarten maapinta-ala yhteensä on alle puoli neliökilometriä, joten Bikar on Marshallinsaarten pienin atolli. Bikarilla on laguuni, jonka pinta-ala on 37 neliökilometriä.
Bikar on sijainniltaan yksi Marshallinsaarten syrjäisimmistä atolleista. Sen lähin naapuriatolli on Utrik, joka sijaitsee siitä noin 85 kilometrin päässä. Atollilla ei ole ihmisasutusta.
Allu Kosonen
Vilho Alvar Kosunen (taiteilijanimi Allu Kosonen; 17. heinäkuuta 1908 Kuopio – 17. huhtikuuta 1965 Helsinki) oli suomalainen muusikko, sovittaja, orkesterinjohtaja, säveltäjä, sanoittaja ja pedagogi. Kososen pääsoitin oli trumpetti, mutta hän soitti myös harmonikkaa. Ennen toista maailmansotaa hän oli mukana Zambassa, Ramblersissa, Dallapéssa ja Rytmi-Pojissa. Sodan jälkeen hän toimi Iloisen teatterin orkesterin orkesterinjohtajana. Kauko Käyhkö kertoi Kososella olevan ”savolaisen luonnonväärät leuat”; Kosusen tunteet vaihtelivat ja ailahtelivat herkästi.
Kososen tunnetuin sävellys on foksi ”Muistan sua Elaine”. Sen levytti ensi kerran Ramblers-orkesteri solistinaan Leo Adamson vuonna 1931. Kappale nousi 1980-luvulla uuteen suosioon Velipuolikuu-televisiosarjassa Pirkka-Pekka Peteliuksen esittämänä. Hieman ennen kuolemaansa Kosonen sovitti Martti Jäppilän valssin ”Iltatuulen viesti” Aikamiehet-kuoron levytettäväksi.
Ménigoute
Ménigoute on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Niortin koillis- ja Parthenayn kaakkoispuolella. Kunnan pinta-ala on 19,2 neliökilometriä ja siellä on arviolta 860 asukasta (vuonna 2016).
Kunta tunnetaan ornitologisten elokuvien festivaalistaan ja luontoelokuvakoulutuksestaan, joka kuuluu Poitiers’n yliopiston alaisuuteen.
Aiheesta muualla
pienoiskuva|vasen|Länsi-Ranskalle tyypillinen muistomerkki Croix hosannière (”Hoosianna-risti”) Ménigoutessa
Diana Rigg
Enid Diana Elizabeth Rigg (20. heinäkuuta 1938 Doncaster, South Yorkshire – 10. syyskuuta 2020) oli englantilainen näyttelijä. Hän esiintyi muun muassa 1960-luvun menestyssarjassa Me kostajat ja vuoden 1969 James Bond -elokuvassa Hänen majesteettinsa salaisessa palveluksessa. Hän näytteli Lady Olenna Tyrellia HBO:n fantasiasarjassa Game of Thrones (2013–2017), josta hän sai neljä Primetime Emmy -ehdokkuutta.
Isosyanidit
thumb|250px|Isosyanidien rakenteen [[resonanssi (kemia)|resonanssimuodot (ylidi vasemmalla ja karbenoidi oikealla)]] Isosyanidit eli isonitriilit tai karbyyliamiinit ovat orgaanisia yhdisteitä, joille tunnusomainen funktionaalinen ryhmä on R-N≡C, missä R on orgaaninen ryhmä. Isosyanideja käytetään orgaanisen kemian synteeseissä.